अखिल भारतीय सिर्वी समाज का महाकुंभ अाज से
अखिल भारतीय सिर्वी महासभा मध्यप्रदेश के बैनर तले 26-27 दिसंबर को कुक्षी में युवक-युवती परिचय सम्मेलन और विद्यार्थी करियर मार्गदशन व प्रतिभा सम्मान समारोह होगा। सिर्वी समाज के धर्मगुरु दीवान माधवसिंहजी और अखिल भारतीय सिर्वी महासभा के राष्ट्रीय अध्यक्ष पीपी चौधरी सांसद पाली अतिथि होंगे। सिर्वी महासभा के प्रांतीय अध्यक्ष मनोहरलाल मुकाती एवं प्रांतीय शिक्षा सचिव अध्यापक नरेंद्र सिर्वी ने बताया 26 दिसंबर को धर्मगुरु के आगमन पर आई माता मंदिर प्रांगण से सुबह 11 बजे शोभायात्रा निकाली जाएगी। यह प्रमुख मार्गों से कार्यक्रम स्थल आईजी धाम नई कृषि उपज मंडी पहुंचेगी। आईजी पूजन के साथ विद्यार्थी प्रतिभा सम्मान समारोह शुरू होगा। विभिन्न क्षेत्रों से कार्यक्रम में शामिल विद्यार्थियों को एनसीआरटी सदस्य डाॅ. अविनाश पांडे इंदौर व करियर मार्गदर्शक डाॅ. मधुसूदन चौबे प्रोफेसर शासकीय महाविद्यालय बड़वानी प्राथमिक स्तर पर सही समय का निर्धारण विषय पर विद्यार्थियों को मार्गदर्शन प्रदान करेंगे। द्वितीय चरण में रात्रि को मंचीय कार्यक्रम में अतिथियों का स्वागत उद्बोधन व धर्मगुरु के आशीर्वचन के साथ ही सांस्कृतिक कार्यक्रम होंगे। 27 दिसंबर सुबह 9.30 बजे से युवक-युवती परिचय सम्मेलन होगा। क्षत्रिय सिर्वी समाज सकल पंच कुक्षी के निर्देशन में रामायण मंडल, भजन-कीर्तन मंडल, आईजी सेवा समिति, क्षत्रिय ग्रुप, देवीकृपा ग्रुप, जीजीसा ग्रुप, गुरुकृपा ग्रुप, सिद्धि विनायक ग्रुप, खेड़ापति हनुमान ग्रुप, जय ग्रुप, जय गणेश ग्रुप व महिला मंडल ग्रुप सहित विभिन्न क्षेत्र से सेवा के लिए सुझाए गए नामों को शामिल कर इन्हें दायित्व सौंपा गया है।
धर्मगुरु का समाजजन ने स्वागत किया।
कुक्षी . समारोह की तैयारी का जायजा लेते समाजजन।
अधिवेशन
awa_Deva hin_Deva hin_Deva hin_Deva npi_Deva